Държавен вестник, бр. 34, 2010 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  34
(6) При изгубено медицинско експертно 
досие РКМЕ насочва лицето за преосвидетел­
стване с медицинската документация, която 
се съхранява от него, и в пенсионната му 
преписка, която се съхранява в НОИ. В тези 
случаи преписката се придружава от нарочен 
протокол, издаден от РКМЕ, удостоверяващ, 
че медицинското експертно досие е изгубено.
(7) Пенсионната преписка може да бъде 
използвана за нуждите на експертизата извън 
случаите по ал. 6, когато е необходима за 
уточняване на дата на инвалидизиране, при­
чинна връзка по повод военна инвалидност, 
трудова злополука или професионална болест 
и в други случаи, въз основа на мотивирано 
искане от ТЕЛК/НЕЛК.
Чл. 57. (1) Медицинските експертни доси­
ета се образуват в регионалните картотеки 
по постоянен адрес или по настоящия адрес, 
ако лицата са регистрирани на този адрес 
най-малко 3 месеца преди подаване на за­
явлението, и се съхраняват в регионалните 
картотеки по постоянния адрес на лицата.
(2) В медицинското експертно досие се 
съхраняват:
1. заявление-декларацията;
2. медицинските протоколи на ЛКК;
3. резултатите от направените изследвания;
4. експертните решения на ЛКК/ДЕЛК/
ТЕЛК и НЕЛК;
5. протоколите на НОИ за извършено про­
учване на условията на труд по повод профе­
сионално заболяване и трудова злополука и 
разпореждането на НОИ за трудова злополука;
6. производствената характеристика (за 
лица в трудови правоотношения);
7. други медицински документи, допълни­
телно изискани от ДЕЛК, ТЕЛК и НЕЛК – пре­
писи от истории на заболяването, епикризи, 
преписи от съдебномедицински експертизи 
и др.
(3) Съдържанието на медицинското екс­
пертно досие се описва и заверява от РКМЕ. 
При постъпване на нови документи те се 
включват към описа, който е неразделна част 
от медицинското експертно досие, като се 
посочва датата на постъпването им.
Чл. 58. (1) Когато лицето подлежи на 
освидетелстване или преосвидетелстване от 
специализирана ТЕЛК или ДЕЛК/ТЕЛК извън 
района на постоянния му адрес, регионалната 
картотека изпраща медицинското експертно 
досие на съответната ДЕЛК/ТЕЛК.
(2) Когато лицето е освидетелствано от 
ДЕЛК/ТЕЛК извън района на постоянния му 
адрес, медицинската документация се изпраща 
в регионалната картотека по постоянния му 
адрес за съхраняване.
(3) В случаите, когато лицето е било ос­
видетелствано от ДЕЛК/ТЕЛК в друг район 
за продължаване на отпуска по болест и са 
изминали повече от два месеца от срока на 
разрешения отпуск и лицето не се е явило за 
ново освидетелстване, цялата му медицинска 
документация се изпраща на регионалната 
картотека по постоянния му адрес.
Чл. 59. Регионалната картотека по постоян­
ния адрес на лицето изпраща на ТП на НОИ 
първия екземпляр от експертното решение 
на ДЕЛК/ТЕЛК, след като е проверила, че 
всички страни са уведомени и срокът за об­
жалване по чл. 63, ал. 1 е изтекъл. С писмо 
с обратна разписка се изпраща експертно 
решение на работодателя, на НЦЗИ и на дру­
ги заинтересувани лица и органи съобразно 
конкретния случай.
Чл. 60. (1) Регионалните картотеки са длъж­
ни да предоставят медицинските експертни 
досиета за служебно ползване при поискване 
от Министерството на здравеопазването, Ми­
нистерството на труда и социалната политика, 
НОИ и неговите териториални поделения, 
НЕЛК, съдебните органи, прокуратурата и 
органите на МВР.
(2) Териториалните поделения на НОИ 
създават организация и обезпечават техни­
ческа възможност за получаване и връщане 
на медицинските експертни досиета, необхо­
дими за работата на медицинските комисии 
по чл. 98, ал. 4 КСО. 
Чл. 61. (1) Медицинските експертни досиета 
и азбучните картони на лицата, на които е 
определена степен на трайно намалена рабо­
тоспособност, се съхраняват в регионалната 
картотека за срок 40 години от последното 
решение на ДЕЛК, ТЕЛК и НЕЛК.
(2) Медицинските експертни досиета на ли­
цата, на които не е определен процент трайно 
намалена работоспособност, се съхраняват 
в регионалната картотека за срок 5 години.
(3) След изтичането на сроковете по ал. 1 
и 2 комисия, назначена по чл. 42 от Закона 
за Националния архивен фонд, извършва 
подбор и определя за постоянно запазване 
медицинските експертни досиета, които имат 
научна стойност.
(4) Документите, определени за постоянно 
запазване съгласно ал. 3, се описват и предават 
за съхраняване в съответния държавен архив, 
а останалите се унищожават.
(5) Медицинските експертни досиета на 
починалите лица с трайно намалена рабо­
тоспособност се изпращат на наследниците, 
а ако няма такива, се унищожават.
(6) В азбучния картон се вписва къде и кога 
са предадени за съхраняване медицинските 
експертни досиета.
Раздел VI
Задължения на ръководителите на лечебните 
заведения относно медицинската експертиза
Чл. 62. Ръководителите на лечебните 
заведения носят отговорност за правилната 
организация, качеството и контрола на ме­
дицинската експертиза, като: